CELEX: 32020R1028
Language: da
Date: 2020-07-15 00:00:00
Title: Kommissionens gennemførelsesforordning (EU) 2020/1028 af 15. juli 2020 om fastsættelse af slutdatoen for indgivelse af ansøgninger om støtte til privat oplagring af fersk eller kølet kød af kvæg på mindst otte måneder i henhold til gennemførelsesforordning (EU) 2020/596

16.7.2020   
               
               
                  DA
               
               
                  Den Europæiske Unions Tidende
               
               
                  L 227/8
               
            
         KOMMISSIONENS GENNEMFØRELSESFORORDNING (EU) 2020/1028
         af 15. juli 2020
         om fastsættelse af slutdatoen for indgivelse af ansøgninger om støtte til privat oplagring af fersk eller kølet kød af kvæg på mindst otte måneder i henhold til gennemførelsesforordning (EU) 2020/596
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, og
         ud fra følgende betragtninger:
         
                     (1)
                  
                  
                     Den støtte til privat oplagring, der ydes i henhold til Kommissionens gennemførelsesforordning (EU) 2020/596 (2), har haft en gunstig indvirkning på markedet for oksekød.
                  
               
                     (2)
                  
                  
                     Ved Kommissionens gennemførelsesforordning (EU) 2020/1006 (3) er indgivelsen af ansøgninger om støtte til privat oplagring suspenderet i fem arbejdsdage.
                  
               
                     (3)
                  
                  
                     Der bør derfor ikke længere ydes støtte til privat oplagring af fersk eller kølet kød af kvæg på mindst otte måneder, og der bør fastsættes en slutdato for indgivelsen af ansøgninger.
                  
               
                     (4)
                  
                  
                     Af hensyn til retssikkerheden bør gennemførelsesforordning (EU) 2020/596 ophæves.
                  
               
                     (5)
                  
                  
                     Med henblik på at undgå spekulation bør denne forordning træde i kraft på dagen for offentliggørelsen i Den Europæiske Unions Tidende.
                     
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Slutdatoen for indgivelse af ansøgninger om den støtte til privat oplagring af fersk eller kølet kød af kvæg på mindst otte måneder, der ydes i henhold til gennemførelsesforordning (EU) 2020/596, er den 17. juli 2020.
         
         
            Artikel 2
            Gennemførelsesforordning (EU) 2020/596 ophæves med virkning fra den 17. juli 2020.
            Den finder imidlertid fortsat anvendelse på kontrakter, der er indgået i henhold til nævnte forordning før datoen for nærværende forordnings ikrafttræden.
         
         
            Artikel 3
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2020.
            
               
                  På Kommissionens vegne
               
               
                  For formanden
               
               Wolfgang BURTSCHER
               
                  Generaldirektør
               
               
                  Generaldirektoratet for Landbrug og Udvikling af Landdistrikter
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2020/596 af 30. april 2020 om ydelse af støtte til privat oplagring af fersk og kølet kød af kvæg på mindst otte måneder og om forudfastsættelse af støtten (EUT L 140 af 4.5.2020, s. 26).
         
            (3)  Kommissionens gennemførelsesforordning (EU) 2020/1006 af 9. juli 2020 om suspension af indgivelsen af ansøgninger om støtte til privat oplagring af fersk eller kølet kød af kvæg på mindst otte måneder i henhold til gennemførelsesforordning (EU) 2020/596 (EUT L 223 af 10.7.2020, s. 1).